CELEX: 32021R0718
Language: mt
Date: 2021-04-30 00:00:00
Title: Regolament ta’ Implimentazzjoni tal-Kummissjoni (UE) 2021/718 tat-30 ta’ April 2021 li jemenda r-Regolament ta’ Implimentazzjoni (UE) Nru 371/2011 fir-rigward tal-isem tad-detentur tal-awtorizzazzjoni tal-melħ tas-sodju dimetilgliċina bħala addittiv fl-għalf (Test b’rilevanza għaż-ŻEE)

3.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 151/10
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/718
         tat-30 ta’ April 2021
         li jemenda r-Regolament ta’ Implimentazzjoni (UE) Nru 371/2011 fir-rigward tal-isem tad-detentur tal-awtorizzazzjoni tal-melħ tas-sodju dimetilgliċina bħala addittiv fl-għalf
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 13(3) tiegħu,
         Billi:
         
                     (1)
                  
                  
                     Ir-Regolament (KE) Nru 1831/2003 jipprevedi l-awtorizzazzjoni tal-addittivi għall-użu fin-nutrizzjoni tal-annimali u jipprevedi r-raġunijiet u l-proċeduri għall-għoti ta’ din l-awtorizzazzjoni.
                  
               
                     (2)
                  
                  
                     Taminco BVBA ressqet applikazzjoni skont l-Artikolu 13(3) tar-Regolament (KE) Nru 1831/2003 biex tipproponi bidla fl-isem tad-detentur tal-awtorizzazzjoni kif stipulat fir-Regolament ta’ Implimentazzjoni tal-Kummissjoni (UE) Nru 371/2011 (2). L-applikant sostna li l-Belġju rriforma l-Kodiċi tal-Kumpaniji u l-Assoċjazzjonijiet tiegħu (“Wetboek van Vennootschappen en Verenigingen”), u b’hekk inbidel l-entitajiet Belġjani kollha. Bħala parti mil-leġiżlazzjoni mibdula, it-tip ta’ kumpanija “besloten vennootschap met beperkte aansprakelijkheid” (“BVBA”), li skontha Taminco qed tagħmel negozju, inbidlet fi “besloten vennootschap” (“BV”). Il-kumpanija tibqa’ kumpanija privata b’responsabbiltà limitata skont il-liġijiet tal-Belġju. Dan ifisser li Taminco se tinnegozja bħala “Taminco BV” mill-1 ta’ Jannar 2021. Mal-applikazzjoni intbagħtet ukoll id-data ġustifikattiva rilevanti.
                  
               
                     (3)
                  
                  
                     Dik il-bidla proposta fit-termini tal-awtorizzazzjoni għandha natura purament amministrattiva u ma tinvolvix valutazzjoni ġdida tal-addittiv ikkonċernat. L-Awtorità Ewropea dwar is-Sigurtà fl-Ikel ġiet mgħarrfa bl-applikazzjoni.
                  
               
                     (4)
                  
                  
                     Biex l-applikant ikun jista’ jisfrutta d-drittijiet tal-kummerċjalizzazzjoni tiegħu bl-isem ta’ Taminco BV, jeħtieġ jinbidlu t-termini tal-awtorizzazzjoni.
                  
               
                     (5)
                  
                  
                     Għaldaqstant, ir-Regolament ta’ Implimentazzjoni (UE) Nru 371/2011 jenħtieġ jiġi emendat skont dan.
                  
               
                     (6)
                  
                  
                     Ir-raġunijiet tas-sikurezza ma jeħtiġux l-applikazzjoni immedjata tal-emenda li qed issir b’dan ir-Regolament għar-Regolament ta’ Implimentazzjoni (UE) Nru 371/2011, u għalhekk jixraq jiġi stipulat perjodu tranżizzjonali li matulu jkunu jistgħu jintużaw il-ħażniet eżistenti.
                  
               
                     (7)
                  
                  
                     Il-miżuri previsti f’dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Emendi għar-Regolament ta’ Implimentazzjoni (UE) Nru 371/2011
            Ir-Regolament ta’ Implimentazzjoni (UE) Nru 371/2011 huwa emendat kif ġej:
            
                        (1)
                     
                     
                        fit-Titolu, il-kelmiet “detentur tal-awtorizzazzjoni Taminco N.V.” huma sostitwiti bil-kelmiet “detentur tal-awtorizzazzjoni Taminco BV”;
                     
                  
                        (2)
                     
                     
                        fit-tieni kolonna tal-Anness, “Isem id-detentur tal-awtorizzazzjoni”, il-kelmiet “Taminco BVBA” huma sostitwiti bil-kelmiet “Taminco BV”.
                     
                  
         
            Artikolu 2
            Miżuri tranżizzjonali
            Il-ħażniet eżistenti tal-addittiv li huma konformi mad-dispożizzjonijiet li japplikaw qabel id-data tad-dħul fis-seħħ ta’ dan ir-Regolament jistgħu jibqgħu jitqiegħdu fis-suq u jintużaw sakemm jispiċċaw kollha.
         
         
            Artikolu 3
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-30 ta’ April 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 268, 18.10.2003, p. 29.
         
            (2)  Ir-Regolament ta’ Implimentazzjoni tal-Kummissjoni (UE) Nru 371/2011 tal-15 ta’ April 2011 li jikkonċerna l-awtorizzazzjoni tal-melħ tas-sodju dimetilgliċina bħala addittiv fl-għalf tat-tiġieġ għat-tismin (id-detentur tal-awtorizzazzjoni Taminco N.V.) (ĠU L 102, 16.4.2011, p. 6).